laion/Wikipedia-Exotic huggingface dataset:
জে জি ব্যালার্ড

জেমস গ্রাহাম ব্যালার্ড (ইংরেজি ভাষায়: James Graham Ballard) (১৫ নভেম্বর ১৯৩০ – ১৯ এপ্রিল ২০০৯)) একজন ব্রিটিশ লেখক। তিনি বিজ্ঞান কল্পকাহিনীর নবতরঙ্গের অন্যতম ব্যক্তিত্ব। তার জন্ম হয়েছিল চীনের সাংহাইয়ে। যদিও ব্যালার্ডের অনেক কথাসাহিত্য কোন বিষয়ের উপর ভিত্তি করে রচিত এবং রচনা শৈলীর দিক থেকে উত্তেজকও বটে। তবে তিনি সবচেয়ে বেশি পরিচিতি পেয়েছেন তার বিতর্কিত উপন্যাস ক্র্যাশ এবং আত্মজীবনীমূলক উপন্যাস এম্পায়ার অফ দ্য সান-এর জন্য। এম্পায়ার অফ দ্য সান উপন্যাসটিকে দ্য গার্ডিয়ান পত্রিকায় "দ্বিতীয় বিশ্বযুদ্ধ সম্পর্কে সেরা ব্রিটিশ উপন্যাস" হিসাবে বর্ণনা করা হয়েছে। এম্পায়ার অফ দ্য সান থেকে চলচ্চিত্র নির্মাণ করেছিলেন স্টিভেন স্পিলবার্গ। Jones, Thomas (১০ এপ্রিল ২০০৮)। "Thomas Jones reviews 'Miracles of Life' by J.G. Ballard · LRB 10 April 2008"। London Review of Books। পৃষ্ঠা 18–20। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wilkins, Alasdair। "Remembering J.G. Ballard's Science Fiction Legacy"। io9। ৬ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Empire of the Sun (1984)"। Ballardian। ১৬ সেপ্টেম্বর ২০০৬। ২০ জুন ২০২০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মিশরের প্রথম অন্তর্বর্তী যুগ

মিশরের কেন্দ্রীয় সরকারের পতনের পর প্রশাসনের পক্ষে অর্থনীতিকে স্থিতিশীল করা অসম্ভব হয়ে পড়ে। প্রাদেশিক গভর্নরেরা দুর্যোগের সময় ফারাওয়ের সাহায্য পেতে ব্যর্থ হয়। একই সাথে খাদ্যাভাব এবং রাজনৈতিক সংঘাত দুর্ভিক্ষ এবং ছোটখাট গৃহযুদ্ধের দিকে দেশকে ঠেলে দেয়। কিন্তু বিভিন্ন সমস্যার পরেও স্থানীয় নেতারা ফারাওয়ের থেকে অর্থনৈতিক মুক্তি লাভ করার কারণে প্রদেশগুলোতে এক সমৃদ্ধ সংস্কৃতির সূচনা করে। নিজ সম্পদের নিয়ন্ত্রণ নিজের হাতে ফিরে পাবার পর প্রদেশগুলি অর্থনৈতিকভাবেও ধনী হয় যার প্রমাণ সমাজের সব শ্রেণীর মাঝে বড় এবং উন্নত সমাধিস্থানের মাঝে। এই সময়ে সৃজনশীলতার ব্যাপক প্রসার ঘটে। ইতিপূর্বে যেসকল সাংস্কৃতিক মোটিফ রাজকীয়তায় সীমাবদ্ধ ছিল প্রদেশের কারিগররা এ সময় তাকে গ্রহণ করেন এবং নিজেদের মত পরিবর্তন সাধন করেন। লিপিকারগণ নতুন ধরনের সাহিত্যশৈলীর বিকাশ ঘটান যার মধ্যে এই যুগের আশাবাদ এবং মৌলিকতা ফুটে উঠে। ফারাওয়ের আনুগত্য থেকে মুক্ত হয়ে স্থানীয় শাসকেরা রাজনৈতিক ক্ষমতা এবং ভূমির নিয়ন্ত্রণ নিয়ে পরস্পরের সাথে দ্বন্দে লিপ্ত হয়। খ্রীষ্টপূর্ব ২১৬০ অব্দের মধ্যেই হেরক্লেওপোলিসের শাসকের উত্তরে নিম্ন মিশর এবং তাদের প্রতিপক্ষ থেবেসের ইন্তেফ পরিবার দক্ষিণে উচ্চ মিশর নিয়ন্ত্রণ করতে থাকে। ক্রমান্বয়ে ইন্তেফ পরিবার শক্তিশালী হতে থাকে উত্তরে প্রভাব বিস্তার করতে থাকে। এতে দুই পক্ষের মাঝে সংঘাত অবশ্যম্ভাবী হয়ে উঠে। ২০৫৫ খ্রীষ্টপূর্বাব্দে মেন্তুহোতেপ ২ এর নেতৃত্বে ইন্তেফ বাহিনী হেরক্লেওপোলিসের বাহিনীকে পরাজিত করে। এভাবে মেন্তুহোতেপ মিশরের দুই ভূমিকে একত্রিত করেন এবং এক অর্থনৈতিক ও সাংস্কৃতিক রেনেঁসার সূচনা করেন।
মঞ্জুষ দাশগুপ্ত

মঞ্জুষ দাশগুপ্ত (জন্ম: ১৩ আগস্ট ১৯৪২ - মৃত্যু: ১৯ জানুয়ারি ২০০৩) (ইংরেজি: Manjush Dashgupta) একজন বিখ্যাত বাঙালি কবি । মঞ্জুষ দাশগুপ্তের আদি নিবাস বর্তমান বাংলাদেশের চট্টগ্রামের কর্ণফুলি দাসপাড়ায় । তার বাবার নাম ধীরেন্দ্রবিজয় দাশগুপ্ত এবং মা কনকলতা দাশগুপ্ত । মাত্র পাঁচ বছর বয়েসেই তাকে জন্মভিটে ছেড়ে মেদিনীপুরে এসে বসবাস করতে হয় । তার পড়াশোনা আরম্ভ হয় মেদিনীপুর কলেজিয়েট স্কুলে । এরপর কলকাতা বিশ্ববিদ্যালয় থেকে অর্থনীতিতে এমএ পাস করেন । মঞ্জুষ দাশগুপ্তের ১৪-১৫ বছর বয়েসে প্রথম কবিতা প্রকাশিত হয় ভারতবর্ষ পত্রিকায় । তিনি কবিতার সাথে সাথে প্রবন্ধ, উপন্যাস এবং ছোটদের জন্য ছড়াও লিখেছেন । তার প্রকাশিত বইয়ের সংখ্যা ৪০টির মতো । তার রচিত উল্লেখযোগ্য বই হল প্রথম দিনের সূর্য, অন্য বনভূমি, স্বর্গ থেকে টেলিফোন, ভালোবাসা যখন প্রবাসে, আগুনের ডানা, ভালো আছো ভালোবাসা প্রভৃতি । সংসদ বাঙালি চরিতাভিধান - দ্বিতীয় খন্ডের সংযোজন - সম্পাদক অঞ্জলি বসু
কাজী ফিরোজ রশীদ

কাজী ফিরোজ রশীদ (জন্ম: ২ ফেব্রুয়ারি ১৯৪৭) হলেন একজন বাংলাদেশী রাজনীতিবিদ ও আইনজীবী। তিনি জাতীয় পার্টির প্রেসিডিয়াম সদস্য। এরশাদের মন্ত্রিসভায় তিনি উপমন্ত্রী, প্রতিমন্ত্রী ও মন্ত্রী হিসেবে দায়িত্ব পালন করেন। তিনি গোপালগঞ্জ-৩ আসনের সাবেক ও ঢাকা-৬ আসনের বর্তমান সংসদ সদস্য। কাজী ফিরোজ রশীদ ১৯৪৭ সালের ২ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির গোপালগঞ্জের টুঙ্গিপাড়ায় জন্মগ্রহণ করেন। তার পিতার কাজী মোজাফ্ফর হোসেন ও মাতার নাম সুফিয়া খানম। কাজী ফিরোজ রশীদ জাতীয় পার্টির প্রেসিডিয়াম সদস্য। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-৩ আসন থেকে সংসদ সদস্য নির্বাচিত হন। এরশাদের মন্ত্রিসভায় তিনি ১০ আগস্ট ১৯৮৭ থেকে ২৭ মার্চ ১৯৮৮ পর্যন্ত নৌপরিবহন উপমন্ত্রী ছিলেন। ত্রাণ ও পুনর্বাসন প্রতিমন্ত্রী হিসেবে তিনি ২৭ মার্চ ১৯৮৮ থেকে ১০ ডিসেম্বর ১৯৮৮ পর্যন্ত দায়িত্ব পালন করেন। তিনি ১০ ডিসেম্বর ১৯৮৮ থেকে ৯ আগস্ট ১৯৮৯ পর্যন্ত ডাক ও টেলিযোগাযোগ প্রতিমন্ত্রী ও ৯ আগস্ট ১৯৮৯ থেকে ৬ ডিসেম্বর ১৯৯০ পর্যন্ত ডাক ও টেলিযোগাযোগ মন্ত্রী হিসেবে দায়িত্ব পালন করেন। তিনি ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন। এছাড়া তিনি বাংলাদেশ সার্ফিং অ্যাসোসিয়েশনের সভাপতি। তিনি বাংলাদেশ সিনেমা হল মালিক অ্যাসোসিয়েশনেরও সভাপতি। কাজী ফিরোজ রশীদের বিরুদ্ধে পাকিস্তানের সাবেক প্রধানমন্ত্রী মোহাম্মদ আলীর বাড়ী দখলের অভিযোগ রয়েছে, যে বাড়িতে তিনি ভাড়া ছিলেন। ২০১৬ সালের ৬ এপ্রিল বাংলাদেশ দুর্নীতি দমন কমিশন তার বিরুদ্ধে কানাডার সাবেক হাই কমিশনার মোহাম্মদ আলীর জমি জালিয়াতির জন্য মামলা করে। তিনি ১৯৭৯ সালে জমির জাল দলিল তৈরি করেছিলেন। ২০১৭ সালে তিনি দুদকের বিরুদ্ধে রিট করলে তা হাইকোট বিভাগ খারিজ করে দেয়। ২০১৮ সালের নভেম্বর পর্যন্ত তার মামলা চলমান রয়েছে। User, Super। "Constituency 179_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১২-০১।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "কাজী ফিরোজ রশীদের বিরুদ্ধে সম্পত্তি আত্মসাতের অভিযোগ"। প্রথম আলো। ১০ মার্চ ২০১৫। সংগ্রহের তারিখ ২০১৮-১২-০১।  "কাজী ফিরোজ রশীদের রিট খারিজ, মামলা চলতে বাধা নেই"। NTV Online। ২০১৮-০১-১৯ তারিখে মূল থেকে আর্কাইভ করা। সংগ্রহের তারিখ ২০১৮-১২-০১।
কন্তাদিনা দে আসিস

কনটাডিনা দিয়া আসিস স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৮৮৮ সালে আঁকা হয়েছিল। কনটাডিনা দিয়া আসিস, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। চিত্রকলা থেকে অবসর গ্রহণের পর, জোকুইন সোরোল্লার এটি ১৮৮৮ সালে ইতালির একটি ছোট শহর, অ্যাসিসিতে এই রঙিন তৈল চিত্রটি চিত্রাঙ্কন করেন। তিনি সব সময় প্রাকৃতিক সৌন্দর্যকে চিত্রিত করতে চেয়েছিলেন। এই তৈল চিত্রটিতে তিনি একজন কৃষক মহিলাকে তুলে ধরেছেন, যিনি এক চাষের জমিতে দাঁড়িয়ে আছেন এবং তার চারিপাশে আফিম দেখা যায়, যেন তিনি এক আফিম চাষের জমিতে দাঁড়িয়ে আছেন। তার মাথা সামান্য ডান দিকে বাঁক আছে। তিনি তার মাথা একটি লাল স্কার্ফ দিয়ে ঢেকে রেখেছেন এবং পরিধান করেছেন একটি সাদা ব্লাউজ যা একটি লাল কাঁচলে আচ্ছাদিত ছিল। চিত্রটিতে প্রাকৃতিক উজ্জ্বল রঙের ব্যবহার চোখে পড়ে, চিত্রশিল্পীর স্বচ্ছতার সাথে তা ফুটিয়ে তুলেছেন। "Digital Network of Collections of Museums of Spain - Contadina de Asís"। সংগ্রহের তারিখ ২৫ নভেম্বর ২০১৮।  "Contadina de Asís - My Museums"। সংগ্রহের তারিখ ২৫ নভেম্বর ২০১৮।  প্রবেশদ্বার:  চিত্রকর্ম
আর্ল আর মিলার

আর্ল আর মিলার বা আর্ল রবার্ট মিলার একজন আমেরিকান কূটনীতিক। তিনি যুক্তরাষ্ট্রের রাষ্ট্রদূত হিসেবে বাংলাদেশে নিযুক্ত ছিলেন। মিলার ১৯৮১ সালে ব্যাচলর অব আর্টস পড়াশোনা করেছেন বিখ্যাত মিশিগান বিশ্ববিদ্যালয় থেকে। ইউএস মেরিন কর্পস কমান্ড এবং স্টাফ কলেজ থেকে ১৯৯৪ সালে স্নতকোত্তর ডিগ্রি লাভ করেন। মিলার ১৯৮৭ সালে মার্কিন পররাষ্ট্র দফতরে যোগদান করেন। ২০০০ সাল থেকে ২০০৩ সাল পর্যন্ত তিনি মালয়েশিয়ার কুয়ালালামপুরে জ্যেষ্ঠ আঞ্চলিক নিরাপত্তা কর্মকর্তা হিসেবে দায়িত্ব পালন করেন। ২০০৮ সাল থেকে ২০১১ পর্যন্ত ভারতের নয়াদিল্লিতে আঞ্চলিক নিরাপত্তা কর্মকর্তা (আরএসও) হিসেবে, ২০০৭ সাল থেকে ২০০৮ পর্যন্ত ইরাকের বাগদাদে এবং ইন্দোনেশিয়ার জাকার্তায় ২০০৪ সাল ধেতে ২০০৭ পর্যন্ত কাজ করেন। কনসাল জেনারেল হিসেবে মিলার দক্ষিণ আফ্রিকার জোহানেসবার্গে ২০১১ সাল থেকে ২০১৪ পর্যন্ত দায়িত্ব পালন করেন। ঢাকার মার্কিন দূতাবাসে নিযুক্ত হওয়ার পূর্বে তিনি ২০১৪ সাল থেকে বতসোয়ানায় মার্কিন রাষ্ট্রদূতের দায়িত্ব পালন করে আসছিলেন। মিলার ১৯ নভেম্বর ২০১৮ তারিখে ঢাকায় সাবেক মার্কিন রাষ্ট্রদূত মার্সিয়া বার্নিকেট স্থলাভিষিক্ত হন। মূলত এল সালভাদোর নাগরিক মিলার এনা মিলারের সাথে বিবাহ বন্ধনে আবদ্ধ হন। পরবর্তীতে তাদের বিচ্ছেদ ঘটে। এই দম্পতির আলেকজান্ডার এবং এ্যান্ড্রু নামে দুই সন্তান রয়েছে। "New US ambassador-designate arrives in Dhaka"। www.thedailystar.net। সংগ্রহের তারিখ ২০১৮-১১-২১।  "রাষ্ট্রপতির কাছে যুক্তরাষ্ট্রের নতুন রাষ্ট্রদূতের পরিচয়পত্র পেশ"। প্রথম আলো। ২৯ নভেম্বর ২০১৮। সংগ্রহের তারিখ ২৯ নভেম্বর ২০১৮।  [author_link] (২০১৮-০৭-১৮)। "নতুন মার্কিন রাষ্ট্রদূত আর্ল রবার্ট মিলার"। প্রথম আলো। সংগ্রহের তারিখ ২০১৮-১১-২৯।  [author_link] (২০১৮-১০-১৩)। "ঢাকায় পরবর্তী মার্কিন রাষ্ট্রদূত হচ্ছেন মিলার"। প্রথম আলো। সংগ্রহের তারিখ ২০১৮-১১-২৯।  "ঢাকায় পরবর্তী মার্কিন রাষ্ট্রদূত হচ্ছেন আর্ল আর মিলার"। NTV Online। সংগ্রহের তারিখ ২০১৮-১১-২৯। [স্থায়ীভাবে অকার্যকর সংযোগ] "যুক্তরাষ্ট্রের নবনিযুক্ত রাষ্ট্রদূত আর্ল আর মিলার ঢাকায়"। Dhaka Tribune Bangla। ২০১৮-১১-২০। সংগ্রহের তারিখ ২০১৮-১১-২৯। [স্থায়ীভাবে অকার্যকর সংযোগ] "আর্ল আর মিলার"। চ্যানেল আই অনলাইন। সংগ্রহের তারিখ ২০১৮-১১-২৯।  "Testimony of Earl Miller Ambassador-Designate to the Republic of Botswana" (পিডিএফ)। Senate Committee on Foreign Relations। United States Department of State। জুলাই ২৯, ২০১৪। সংগ্রহের তারিখ জানুয়ারি ১৩, ২০১৮। I am also deeply grateful for the support of my wife, Ana, and sons, Andrew and Alexander.
৪ এপ্রিল

৪ এপ্রিল গ্রেগরীয় বর্ষপঞ্জী অনুসারে বছরের ৯৪তম (অধিবর্ষে ৯৫তম) দিন। বছর শেষ হতে আরো ২৭১ দিন বাকি রয়েছে। ১৮৯৮ - বাংলা চলচ্চিত্রের জনক হীরালাল সেন কর্তৃক চলচ্চিত্র প্রদর্শনী : স্থান ক্লাশিক থিয়েটার, কলকাতা। ১৯৪৯ - ন্যাটো প্রতিষ্ঠিত হয়। ১৯৬০ – ইতিহাসের এই দিনে সেনেগাল স্বাধীনতা লাভ করে। সেনেগাল পশ্চিম আফ্রিকার একটি দেশ। এর রাজধানীর নাম ডাকার। সেনেগাল নদী থেকে দেশটির নামকরণ করা হয়। ১৯৬৮ - মার্কিন কৃষ্ণাঙ্গ নেতা মার্টিন লুথার কিং আততায়ীর হাতে নিহত হন। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় মার্কিন যুক্তরাষ্ট্র। ১৯৭৫ - মার্কিন তথ্য প্রযুক্তি উদ্যোক্তা বিল গেটস ও পল অ্যালেন মাইক্রোসফট কর্পোরেশনের প্রতিষ্ঠা করেন। ১৯৭৯ - পাকিস্তানি প্রাক্তন প্রধানমন্ত্রী জুলফিকার আলী ভুট্টো এর ফাঁসি। তিনি পাকিস্তান পিপলস্‌ পার্টির প্রধান ছিলেন। হত্যার ষড়যন্ত্রে জড়িত থাকার অভিযোগে ১৯৭৯ সালে সামরিক আদালত তাকে মৃত্যুদন্ডে দণ্ডিত করে। ১৯৮৪ – ভারতীয় নভোচারী রাকেশ শর্মা সোভিয়েত সহযোগিতায় মহাকাশ অভিযান করে। তিনি ভারতীয় প্রথম নভোচারী। রাকেশ ছিলেন ইন্ডিয়ান এয়ার ফোর্সের পাইলট। তিনি সারা বিশ্ব ভ্রমণ করেছেন। ১৮৮৯ - মাখনলাল চতুর্বেদী, ভারতীয় কবি, সাহিত্যিক, প্রাবন্ধিক, নাট্যকার এবং সাংবাদিক।(মৃ.১৯৬৮) ১৯২৯ - আবুল খায়ের, বাংলাদেশী চলচ্চিত্র ও নাট্য অভিনেতা। ১৯৩২ - অ্যান্থনি পারকিন্স, মার্কিন অভিনেতা। (মৃ. ১৯৯২) ১৯৩৩ - সনজীদা খাতুন, রবীন্দ্রসঙ্গীত শিল্পী, লেখক, গবেষক, সংগঠক, সঙ্গীতজ্ঞ এবং শিক্ষক। ১৯৪১ - জিয়া উদ্দিন, দেওবন্দি ইসলামি পণ্ডিত, রাজনীতিবিদ, জমিয়তে উলামায়ে ইসলাম বাংলাদেশ ও আযাদ দ্বীনী এদারায়ে তালীম বাংলাদেশের সভাপতি, জামিয়া মাদানিয়া আঙ্গুরা মুহাম্মদপুরের মহাপরিচালক। ১৯৪২ - চিত্রশিল্পী কালাম মাহমুদ। ১৯৬০ - হুগো ওয়েভিং, নাইজেরীয়-অস্ট্রেলীয় অভিনেতা। ১৯৬৫ - রবার্ট ডাউনি জুনিয়র, মার্কিন অভিনেতা। ১৯৭৯ - হিথ লেজার, অস্ট্রেলীয় অভিনেতা। (মৃ. ২০০৮) ১৯৮৭ - সামি খেদিরা, জার্মান ফুটবলার। ১৯৮৯ - স্টিভেন ফিন, ইংরেজ ক্রিকেটার। ১৯২৮ - অনুরূপচন্দ্র সেন, ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩২ - উইলহেম অসওয়াল্ড, নোবেল বিজয়ী (১৯০৯) জার্মান রসায়নবিদ। (জ. ১৮৫৩) ১৯৩৯ - গাজি বিন ফয়সাল, ইরাকের দ্বিতীয় বাদশাহ। (জ. ১৯১২) ১৯৫০ - সুন্দরীমোহন দাস, বাঙালি চিকিৎসক, স্বাধীনতা সংগ্রামী এবং লেখক।(জ.১৮৫৭) উপেন্দ্রনাথ বন্দ্যোপাধ্যায়, ভারতের স্বাধীনতা আন্দোলনের বিপ্লবী ও সাংবাদিক। (জ.১৮৭৯) ১৯৭১ - যোগেশচন্দ্র ঘোষ, প্রখ্যাত আয়ুর্বেদ শাস্ত্র বিশারদ এবং শিক্ষাবিদ। তিনি সাধনা ঔষধালয়ের প্রতিষ্ঠাতা। (জ.১৮৭৭) ১৯৭৯ - জুলফিকার আলী ভুট্টো, পাকিস্তানের সাবেক প্রধানমন্ত্রী।(জ. ০৫/০১/১৯২৮) ১৯৮৩ - গ্লোরিয়া সোয়ানসন, মার্কিন চলচ্চিত্র ও টেলিভিশন অভিনেত্রী ও প্রযোজক।(জ. ১৮৯৯) ১৯৯০ - মোহাম্মদ জাকারিয়া, বাঙালি অভিনেতা ও টেলিভিশন প্রযোজক। (জ. ১৯২৩) ২০০৪ - সুখেন দাস, বাংলার প্রখ্যাত চলচ্চিত্র অভিনেতা ও পরিচালক।(জ.২৮/৭/১৯৩৮) ২০১৩ - রজার ইবার্ট, মার্কিন চলচ্চিত্র সমালোচক ও চিত্রনাট্যকার। (জ. ১৯৪২) ২০২১ - দীপা চট্টোপাধ্যায়, সৌমিত্র চট্টোপাধ্যায়ের স্ত্রী । শিশু দিবস (হংকং, তাইওয়ান) ফিরে দেখা:ট্রেডমার্ক হিসেবে 'মাইক্রোসফট' নিবন্ধিত; পৃষ্ঠা ২, প্র স্মার্ট সময়, প্রথম আলো; ২৬ নভেম্বর ২০১৮ উইকিমিডিয়া কমন্সে ৪ এপ্রিল সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
হিরোশি হারা (স্থপতি)

হিরোশি হারা (原 広司, হারা হিরোশি, জন্ম ৯ সেপ্টেম্বর ১৯৩৬) হলেন একজন জাপানি স্থপতি এবং স্থাপত্যের ওপর বই লিখেছেন। তার উল্লেখযোগ্য কর্মের মধ্যে কিয়োটো স্টেশন, উমেদা আকাশ ভবন, টোকিওর ইয়ামাটো আন্তর্জাতিক ভবন, সাপ্পরো গম্বুজ ইত্যাদি অন্যতম। তিনি স্থাপত্যের জন্য নানান পুরস্কার পেয়ছেন। প্রকৌশলিতে তার ডক্টরেট ডিগ্রি রয়েছে। ১৯৯৭ সাল পর্যন্ত তিনি টোকিও বিশ্ববিদ্যালয়ের একজন অধ্যাপক ছিলেন। ঐ সাল থেকে তিনি ইমেরিটাস অধ্যাপক হন। হিরোশি হারা ১৯৫৯ সালে টোকিও বিশ্ববিদ্যালয় থেকে বিএ ডিগ্রি লাভ করেন। এরপরে ১৯৬১ সালে এমএ এবং ১৯৬৪ সালে একই বিশ্ববিদ্যালয় থেকে পিএইচডি ডিগ্রি লাভ করেন। ১৯৬৪ সালে তিনি টোকিও বিশ্ববিদ্যালয়ে সহযোগী অধ্যাপক হিসেবে যোগ দেন এবং ১৯৬৯ সালে ইনস্টিটিউট অব ইন্ড্রাস্ট্রিয়াল সাইন্সে তিনি সহযোগী অধ্যাপক হন। ১৯৬৮ সালে হার্ভার্ড বিশ্ববিদ্যালয়ের সামার সেমিনারে যোগ দেন। ১৯৭০ সাল থেকে, তিনি আতেলিয়ের Φ সাথে চুক্তিবদ্ধ থেকে নকশা করেছেন। ১৯৮২ সালে, টোকিও বিশ্ববিদ্যালয়ের ইনস্টিটিউট অব ইন্ড্রাস্ট্রিয়াল সাইন্সের অধ্যাপক হন। ১৯৯৭ সালে একই বিশ্ববিদ্যালয়ে এমিরেটস অধ্যাপক হন। ১৯৯৯ সালে "হিরোশি + আতেলিয়ের Φ" নামে নকশা করা বন্ধ করে দেন। হিরোশি হারা শুধু একজন স্থপতি নন, তিনি স্থাপত্যের ওপর অনেক প্রবন্ধ লিখেছেন। নানা শহর নিয়েও অনেক প্রবন্ধ লিখেছেন। তার উল্লেখযোগ্য একটি প্রবন্ধ "ডিস্ক্রিট সিটি"। ১৯৭৪ : হারা হাউজ, টোকিও ১৯৮৬ : তাসাকি মিউজিয়াম অব আর্ট, নাগানো ১৯৮৭ : নাহা মিউনিসিপাল জোসেই প্রাইমারি স্কুল, নাহা, ওকিনাওয়া ১৯৮৭ : ইয়ামাটো ইন্টারন্যাশনাল, টোকিও ১৯৮৭ : কেনজু পার্ক 'ফরেস্ট হাউজ', নাকানিদা, মিয়াগি প্রিফেকচার ১৯৮৮: ইদা সিটি মিউজিয়াম, ইদা, নাগানো প্রিফেকচার ১৯৯২ : উছিকো মিউনিসিপাল ওসে মিডল স্কুল, উছিকো, এহিমি ১৯৯৩ : উমেদা আকাশ ভবন, কিতা-কু, ওসাকা ১৯৯৭ : কিয়োটো স্টেশন, শিমোগইয়ো, কিয়োটো ১৯৯৮ : মিয়াগি প্রিফেকচার লাইব্রেরি, সেনদাই, মিয়াগি প্রিফেকচার ২০০০ : হিরোশিমা মিউনিসিপাল মোটোমাছি হাই স্কুল, হিরোশিমা ২০০১ : সাপ্পরো গম্বুজ, সাপ্পরো, হোককালদো ২০০১ : টোকিও বিশ্ববিদ্যালয়, কোমাবা দ্বিতীয় ক্যাম্পাস, টোকিও ২০০৩ : টোকামাছি মঞ্চ, টোকামাছি, নিগাটা ২০০৪ : কাসা এক্সপেরিমেন্টাল, মন্টেভিডিও, উরুগুয়ে ২০০৫ : কাসা এক্সপেরিমেন্টাল, করডবা, আর্জেন্টিনা ২০০৫ : শিমোকিতা স্নো-রেসিস্টেন্স গম্বুজ, মুতসু, আওমরি ২০০৭ : আইজু গাকুহো মিডল স্কুল এন্ড হাই স্কুল, আইজুওয়াকামাতসু, ফুকুশিমা প্রিফেকচার ২০১০ : কাসা এক্সপেরিমেন্টাল, লা পাজ, বলিভিয়া "Profile of Hiroshi Hara, Commissioner"। New Trends of Architecture। ৪ ডিসেম্বর ২০০৮ তারিখে মূল থেকে আর্কাইভ করা।  Discrete City: Hiroshi Hara
১৮১৪-এর ইঙ্গ-ওলন্দাজ চুক্তি

১৮১৪ এর ইংরেজ-ওলন্দাজ চুক্তি (লন্ডন সম্মেলন নামেও পরিচিত) হচ্ছে লন্ডনে ইউনাইটেড কিংডম অফ গ্রেট ব্রিটেইন এন্ড আয়ারল্যান্ড এবং সভারেইন প্রিন্সিপালিটি অফ দি ইউনাইটেড নেদারল্যান্ডস এর মধ্যে ১৮১৪ সালের ১৩ আগস্টে সাক্ষরিত একটি চুক্তি। এই চুক্তিটিতে সাক্ষর করেছিলেন ব্রিটিশদের হয়ে রবার্ট স্টুয়ার্ট, ভিসকাউন্ট ক্যাস্টলেরেই এবং ডাচদের হয়ে হেন্ড্রিক ফাগেল। এই চুক্তি ওলন্দাজদেরকে আমেরিকা অঞ্চল (উত্তর ও দক্ষিণ আমেরিকা সম্মিলিতভাবে), আফ্রিকা এবং এশিয়ায় তাদের ঔপনিবেশিক দখলগুলোকে ফিরিয়ে দেয় যা নেপলীয় যুদ্ধ শুরু হবার পূর্বে ১৮০৩ সালের ১ জানুয়ারিতে তাদের অধিকারে ছিল। ব্যতিক্রম হিসেবে ডাচরা আফ্রিকার উত্তমাশা অন্তরীপ, এবং দক্ষিণ আমেরিকা এর দেমেরারা, এসেকুইবো এবং বারবিসকে (যা পরবর্তিতে একত্রিত হয়ে ব্রিটিশ গায়ানা নামে পরিচিত হয়) ইংরেজদের কাছে ছেড়ে দেয়, পূর্বে যেগুলোতে ওলন্দাজদের বাণিজ্যিক অধিকার ছিল। এছাড়াও ইংরেজরা ওলন্দাজদের কাছে সুমাত্রা দ্বীপের কিছু অংশ এবং এর বাংকা দ্বীপ ছেড়ে দেয়, এবং বিনিময়ে তারা ভারতের কোচিন এবং মালাবার উপকূলে এর অধীনে থাকা সব কিছু নিয়ে নেয়। ডাচরা একটি বার্ষিক মজুরির বিনিময়ে কলকাতার নিকটস্থ বরানগর জেলাও ছেড়ে দেয়। এই চুক্তিতে ওলন্দাজদের দ্বারা দেয়া ১৮১৪ সালের ১৫ জুনের একটি ঘোষণার কথাও উল্লেখ ছিল। সেটা হচ্ছে, দাস বাণিজ্যের জন্য কোন জাহাজ কোন ইংরেজ বন্দরে আর অনুমোদিত হবে না, এবং এখানে ওলন্দাজ নাগরিকদের জন্য দাস বাণিজ্যে জড়িত থাকার নিষেধাজ্ঞা পর্যন্ত এই সীমাবদ্ধতাকে বর্ধিত করা হবে চুক্তিতে উল্লেখ করা হয়। গুয়াদলুপ এর ক্যারিবীয় দ্বিপপুঞ্জের দাবি মেটানোর জন্য (দেখুন গুয়াদলুপ তহবিল ) সুইডেনকে ১০ লক্ষ পাউন্ড পরিষোধ করতে রাজি হয়। ইংরেজরা এবং ওলন্দাজরা নিচু ভূমির দেশগুলোর (যার মধ্যে নেদারল্যান্ডস একটি) প্রতিরক্ষার উন্নয়নের জন্য ২০ লক্ষ পাউন্ড খরচ করতে রাজি হয়। "হল্যান্ডের সাথে জোটবদ্ধ হয়ে নিচু ভূমির দেশগুলোর জন্য সর্বশেষ এবং সন্তোষজনক বন্দোবস্ত" এর জন্য আরও ৩০ লক্ষ পাউন্ড এর মত তহবিল এর কথার উল্লেখ করা হয়। এই চুক্তি থেকে তৈরি হওয়া বিবাদ ১৮২৪ এর ইংরেজ-ওলন্দাজ চুক্তির বিষয়বস্তুতে পরিণত হয়। ইংরেজ-ওলন্দাজ দাস বাণিজ্য চুক্তি (১৮১৮) ১৮২৪ এর ইংরেজ-ওলন্দাজ চুক্তি ১৮৭০-৭১ এর ইংরেজ-ওলন্দাজ চুক্তি নেদারল্যান্ডস-যুক্তরাজ্য সম্পর্ক L.J.P.J. Jeekel. Dissertatie. Het Sumatra-traktaat (P. Somerwil, Leiden 1881); en E.S. de Klerck. De Atjeh-Oorlog. Het ontstaan van de oorlog. Deel 1 (Martinus Nijhoff, Den Haag 1912).
বাংলাদেশে নির্বাচন

গণপ্রজাতন্ত্রী বাংলাদেশে নির্বাচনের মধ্যে অন্তর্ভুক্ত রয়েছে রাষ্ট্রপতি নির্বাচন, জাতীয় সংসদ নির্বাচন, সিটি কর্পোরেশন নির্বাচন, জেলা পরিষদ নির্বাচন, উপজেলা পরিষদ নির্বাচন, পৌরসভা নির্বাচন, ইউনিয়ন পরিষদ নির্বাচন। বাংলাদেশের সরকার হল এককেন্দ্রিক সরকার ব্যবস্থা ভিত্তিক, যেখানে শাসনব্যবস্থায় সরকারের সব ক্ষমতা কেন্দ্রীয় সরকারের হাতে ন্যস্ত থাকে এবং কেন্দ্র থেকে দেশের শাসন পরিচালিত হয়।
চলচ্চিত্রের প্রকার

চলচ্চিত্র তত্ত্বে প্রকার বা ধরন হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রেক্ষিত দ্বারাই প্রকারকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই প্রকার নির্দিষ্ট করা যায়। চলচ্চিত্রেরও এরকম কিছু প্রকার রয়েছে যাদেরকে ইংরেজিতে জন্‌রা (genre; মূল উৎস ফরাসি genre জঁঁর) বলে। এই প্রকারগুলি মূলত সাধারণীকরণের মাধ্যমে করা হয়। প্রকার দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক প্রকারের মধ্যে পড়তে পারে। চলচ্চিত্রের জনপ্রিয় কিছু প্রকারের মধ্যে রয়েছে রোমহর্ষক (হরর), রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, হাস্যরসাত্নক, প্রণয়ধর্মী, ইত্যাদি। সাধারণত তিনভাবে চলচ্চিত্রের প্রকারগুলি নির্ণয় করা হয়: পরিবেশ (সেটিং), ভাব (মুড) এবং বিন্যাস (ফরম্যাট)। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরনের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনওভাবে উপস্থাপিত হতে পারে, একে বলে বিন্যাস (ফরম্যাট বা ম্যানার)। এখানে সুপরিচিত এবং জনপ্রিয় কিছু প্রকার উল্লেখ করা হল। এগুলো আবার উপপ্রকারে বিভক্ত করা হয়। অথবা দুইটি প্রকার মিলে সংকর প্রকার (হাইব্রিড জনরা) তৈরি করতে পারে। অপরাধধর্মী বা অপরাধমূলক চলচ্চিত্র রূপকথাধর্মী বা রূপকথামূলক চলচ্চিত্র নোয়ার চলচ্চিত্র ঐতিহাসিক চলচ্চিত্র সঙ্গীতধর্মী চলচ্চিত্র কারাগার বিষয়ক চলচ্চিত্র; বিজ্ঞান কল্পকাহিনীমূলক চলচ্চিত্র: ক্রীড়াধর্মী চলচ্চিত্র: যুদ্ধবিষয়ক চলচ্চিত্র: ওয়েস্টার্ন চলচ্চিত্র: উইকিমিডিয়া কমন্সে চলচ্চিত্রের প্রকার সংক্রান্ত মিডিয়া রয়েছে। Genres of film ওয়েব্যাক মেশিনে আর্কাইভকৃত ১৭ ডিসেম্বর ২০০৮ তারিখে at the Internet Movie Database An Introduction to Genre Theory by Daniel Chandler
পিক্সেল

পিক্সেল (ইংরেজি: Pixel) বলতে কোন গ্রাফিক ছবির ক্ষুদ্রতম অংশ বা বিন্দুকে বোঝায়। পিক্সেলের হিসাব থেকে ছবি বিষয়ক যাবতীয় কাজ করা হয়। বর্তমানে বহুল ব্যবহৃত ডিজিটাল ক্যামেরার কারণে এই পিক্সেল শব্দটি খুব বেশি উচ্চারন হচ্ছে। ১.৩ মেগা পিক্সেল মানে ১ ৩০০ ০০০ পিক্সেল এর সমন্বয়ে তৈরি হওয়া ছবি। যেহেতু ডিজিটালি ছবির মাপ থাকে ৪:৩ সুতরাং ১.৩ মেগা পিক্সেলের ছবি তে ১২৮০ x ৯৮০ এই রেশিওতে পিক্সেল থাকবে। এটি ছবির ক্ষুদ্রতম একক যার অভ্যন্তরে আর কোন ভগ্নাংশ নেই;অর্থাৎ পিক্সেল ছবির অতি ক্ষুদ্র অংশের প্রতিনিধিত্ব করে।প্রত্যেক পিক্সেলের নিজস্ব অবস্থান বা খুঁজে পাওয়ার ঠিকানা রয়েছে বলা যায়।কারণ পিক্সেলের অবস্থান নির্দিষ্ট স্থানাংকের সাথে সম্পর্কযুক্ত।কারণ পিক্সেল সাধারণত দ্বি-মাত্রিক তলে সাজানো থাকে এবং ডট বা চারকোণা আকৃ্তির হয় যার প্রতিটি অবস্থানের আলাদা স্থানাংক(co-ordinate) থাকে। প্রত্যেক পিক্সেল মূল ছবির একটি নমুনা;পিক্সেল যত ছোট হয় তা তত বেশি নির্ভূলভাবে একটি ছবির প্রতিনিধিত্ব করে। পিক্সেলের প্রাবল্য (intensity) একটি চলরাশি। রঙিন ছবির প্রতিটি পিক্সেলে রঙ সম্পর্কিত তিন বা চারটি চলকের মান থাকতে পারে। লাল-সবুজ-নীল কিংবা সায়ান-ম্যাজেন্টা-হলুদ-কালো। মেগা পিক্সেল ডিজিটাল ছবির বর্ণনার একক। মেগা = ১০০০,০০০ আর পিক্সেল হল রেজুলেশনের একক। ৮০০x৬০০ (৪৮০০০০=০.৪৮ মে. পি.)পিক্সেল মানে ঐ ছবিতে প্রতি ইঞ্চিতে অনুভুমিক ভাবে ৮০০ এবং লম্ব ভাবে ৬০০ পিক্সেল আছে।মেগাপিক্সেল শব্দটি কোন ছবিতে পিক্সেলের সংখ্যার জন্যই কেবল ব্যবহার করা হয় না।এটি ডিজিট্যাল ক্যামেরার ছবির ক্ষুদ্রতম উপাদান( sensor element)এর সংখ্যা ব্যক্ত করতে অথবা ডিজিট্যাল ছবির প্রদর্শনকারী একক (display elements of digital displays)প্রকাশ করতে ব্যবহৃত হয়। উদাহরণস্বরূপ,২০৪৮×১৫৩৬ ক্ষুদ্রতম উপাদানের সমন্বয়ে ছবি তৈরি করতে পারে এমন ক্যামেরাকে সাধারণভাবে বলা হয় "৩.১ মেগাপিক্সেল" (২০৪৮ × ১৫৩৬ = ৩,১৪৫,৭২৮)।মেগাপিক্সেল সাধারণভাবে ক্যামেরার যোগ্যতা পরিমাপক হিসেবে বিবেচনা করা হয়,যদিও অন্যান্য বিভিন্ন বিষয় ক্যামেরার গুনমান নির্ধারণ করে।পিক্সেল হিসাব করা হয় ২ টি রেসুলেশন এর গুনফল কে ১০^৬ দিয়ে ভাগ করে দশমিক এর পরের সংখ্যা পর্যন্ত নেয়া হয়। অধিকাংশ ডিজিট্যাল ক্যামেরার সংবেদী পর্দাতে সারি সারি রং-এর প্যাটার্ন করা থাকে যেখানে লাল, সবুজ ও নীল বর্ণ, বেয়ার ফিলটার ব্যবস্থার(Bayer filter) মাধ্যমে মোজাইক করে সুসজ্জায়ন করা হয়। ফলে কোন নির্দিষ্ট পিক্সেল একটি একক প্রাথমিক রং-এর তীব্রতাই কেবল ধারণ করতে পারে।
ক্লতিল্দে গার্সিয়া দেল কাস্তিইয়ো (চিত্র)

ক্লটিল্ড গার্সিয়া ডেল ক্যাস্তিলো (চিত্র) হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৮৯০ সালে একে ছিলেন। এটি ১২৪.৫০ সেন্টিমিটার এবং ৯৭.৫০ সেন্টিমিটারের দৈর্ঘ্য। ক্লটিল্ড গার্সিয়া ডেল ক্যাস্তিলো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। এই তৈল চিত্রটিতে তিনি যে মহিলাকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার স্ত্রী, ক্লটিল্ড গার্সিয়া ডেল ক্যাস্তিলো। চিত্রটিতে দেখা যায়, ক্লটিল্ড একটি কাঠের চেয়ারে বসে আছেন, পরনে কালো পোশাক বিশেষ (গাউন), দুহাতে বাদামী এক জোড়া গ্লাভস, তার মাথা সামান্য ডান দিকে বাঁক ছিল। তার ডান হাত চেয়ারে উপর রাখা একটি বালিশের উপর ভর করা এবং তার আঙ্গুলগুলি তার গালে ঠাণ্ডা স্পর্শ করে। তার বাম হাতটি চেয়ারের হাতলে রাখা ছিল। তার চুল বাঁধা ছিল এবং একটি হলুদ ফুল দিয়ে সজ্জিত ছিল, যা এক অপরুপ সৌন্দর্যের প্রকাশ পায়। "Digital Network of Collections of Museums of Spain - Clotilde García del Castillo"। সংগ্রহের তারিখ ২৫ নভেম্বর ২০১৮।  "Clotilde - Clotilde García del Castillo - My Museums"। সংগ্রহের তারিখ ২৫ নভেম্বর ২০১৮।  প্রবেশদ্বার:  চিত্রকর্ম
আই৩ (উইন্ডো ম্যানেজার)

আই৩ (ইংরেজি: i3) এক্স১১ এর জন্যে ডিজাইনকৃত একটি টাইলিং উইন্ডো ম্যানেজার, যেটি সি প্রোগ্রামিং ভাষায় লেখা হয়েছে। এটি টাইলিং, স্ট্যাকিং এবং ট্যাবিং লেআউট সমর্থন করে, যেগুলো এটি পরিবর্তনশীভাবে নিয়ন্ত্রণ করে। প্লেন টেক্সট ফাইল দ্বারা কনফিগারেশন সম্পন্ন হয়, এবং এটার ইউনিক্স ডোমেইন সকেট ও অনেকগুলো প্রোগ্রামিং ভাষা থেকে এর জেসন ভিত্তিক আইপিসি ইন্টারফেস ব্যবহার করে আই৩ বিস্তৃত করা সম্ভব। ডব্লিউএমআইআই-এর মত, আই৩-এর নিয়ন্ত্রণ ব্যবস্থা অনেকটা ভি-এর মত। ডিফল্টভাবে উইন্ডো ফোকাস 'Mod1' (Alt কি/Win কি) ও ডানহাতের হোম রো কি (Mod1+J,K,L,;) দ্বারা নিয়ন্ত্রিত হয়, যখন উইন্ডো মুভমেন্ট নিয়ন্ত্রিত হয় এর সাথে শিফট কিয়ের (Mod1+Shift+J,K,L,;) ব্যবহারের মাধ্যমে। লিখিত এবং ভালভাবে নথিভুক্ত কোড অধিকারী, যা ব্যবহারকারীকে অবদানে উদ্বুদ্ধ করে। এক্সলিবের বদলে এক্সসিবির ব্যবহার। বহু-মনিটর বৈশিষ্ট্যের সঠিক প্রয়োগ। ভি এবং ইম্যাকসের মত ভিন্ন ভিন্ন মোডের প্রয়োগ। তার মানে ভিন্ন ভিন্ন মোডে কীগুলোর ভিন্ন ভিন্ন কাজ। উইন্ডো ব্যবস্থাপনাকে বিমূর্ত করতে ট্রিয়ের ব্যবহার। ইউটিএফ-৮ ক্যারেক্টার এনকোডিং। যদিও আই৩ একটি টাইলিং উইন্ডো ম্যানেজার কিছু উইন্ডো যেমন পাসওয়ার্ড পপ আপ টাইল হিসেবে প্রদর্শিত হয়া না: তারা টাইলকৃত উইন্ডোর সামনে আসে। এ ফ্লোটিং উইন্ডোগুলো সরানো ও আয়তনে পালটানো যায়, অন্যান্য জনপ্রিয় অন্যান্য ডেস্কটপ পরিবেশ গ্নোম অথবা কেডিইর মত। ফ্লোটিং উইন্ডো তবে শুধুমাত্র পপ-আপ উইন্ডোর জন্যেই। উইকিমিডিয়া কমন্সে আই৩ (উইন্ডো ম্যানেজার) সংক্রান্ত মিডিয়া রয়েছে। গিটহাব মুক্তি আই৩ ডাউনলোড আই৩ মূল পৃষ্ঠা টাইলিং উইন্ডো ম্যানেজারের তুলনা - আর্চ উইকি স্টপেলবার্গ, মাইকেল। "আই৩: আইপিসি ইন্টারফেস (আন্তঃপ্রসেস যোগাযোগ)"।  স্টপেলবার্গ, মাইকেল। "Forcing windows as always floating"।  স্টফেলবার্গ, মাইকেল। ""floating" workspace"।